**Șoapte de iubire**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Șoapte de iubire

Erau serile când ne plimbam

La Balcik, pe faleza plină,

Îți luam mâna, o sărutam

Și miroseai ca o sulfină.

În ochii tăi, ce abia-i zăream,

Mă oglindeam în luna stinsă,

Te luam în brațe și vedeam

O Doamnă tânără, distinsă.

Admiram un trup fermecător,

O siluetă-n noaptea ternă,

Brizele-mi șopteau, promițător...

Că dragostea va fi eternă.

Răsfățați-n nopțile de vară

Și sorii apuși în asfințit,

Vedeam mai mult ca odinioară

Că părul meu a încărunțit.

Mi-ai dăruit, din nou, iubito,

Farmecul tău și-o amintire,

O port în mine, incognito,

Și-o caldă șoaptă de iubire.

Autor: Gabriel Stănciulescu